Branko Crvenkovski

Branko Crvenkovski (, s. 12. lokakuuta 1962) oli Makedonian tasavallan presidentti vuosina 2004–2009, tätä ennen pääministeri 1992–1998 ja 2002–2004.

Crvenkovski opiskeli tietotekniikkaa ja automaatiota Pyhän Kyrilloksen ja Methodiuksen yliopistossa Skopjessa ja valmistui 1986. Hän työskenteli vuosia Semos-yhtiön osastonjohtajana Skopjessa.

Hänet valittiin Makedonian tasavallan parlamenttiin maan ensimmäisissä monipuoluevaaleissa 1990. Crvenkovski valittiin huhtikuussa 1991 perustetun Makedonian sosiaalidemokraattisen liiton (Socijaldemokratski sojuz na Makedonija, SDSM) johtoon. 5. syyskuuta 1992 hänestä tuli maan ensimmäinen pääministeri sen itsenäistymisen jälkeen. Hän oli virassaan Euroopan nuorin. Crvenkovski jatkoi virassa vielä neljä vuotta joulukuun 1994 vaalien jälkeen.

Kristillisdemokraattisen VMRO-DPMNE -puolueen Ljubčo Georgievskin pääministerikauden jälkeen SDSM:n johtama koalitio voitti syyskuun 2002 vaalit ja Crvenkovski palasi pääministeriksi 7. lokakuuta. Kun presidentti Boris Trajkovski sai surmansa lento-onnettomuudessa, SDSM nimitti Crvenkovskin presidenttiehdokkaaksi 14. huhtikuuta 2004 vaaleihin, joissa hän voitti toiselle kierroksella VMRO-DPMNE:n Sasko Kedevin saaden 63 prosenttia äänistä.

Lähteet 
 http://www.setimes.com/cocoon/setimes/xhtml/en_GB/infoBios/setimes/resource_centre/bios/crvenkovski_branko

Pohjois-Makedonian presidentit
Pohjois-Makedonian pääministerit
Vuonna 1962 syntyneet
Elävät henkilöt